CELEX: 31983R1353
Language: el
Date: 1983-05-26 00:00:00
Title: Κανονισμός (ΕΟΚ) αριθ. 1353/83 του Συμβουλίου της 26ης Μαΐου 1983 περί καθορισμού προσωρινών ποσοστώσεων των αποθεμάτων ρέγγας στο βόρειο και κεντρικό τμήμα της Βορείου Θαλάσσης

Avis juridique important

|

31983R1353

Κανονισμός (ΕΟΚ) αριθ. 1353/83 του Συμβουλίου της 26ης Μαΐου 1983 περί καθορισμού προσωρινών ποσοστώσεων των αποθεμάτων ρέγγας στο βόρειο και κεντρικό τμήμα της Βορείου Θαλάσσης  

Επίσημη Εφημερίδα αριθ. L 139 της 28/05/1983 σ. 0054 - 0055

***** ΚΑΝΟΝΙΣΜΟΣ (ΕΟΚ) αριθ. 1353/83 ΤΟΥ ΣΥΜΒΟΥΛΙΟΥ  της 26ης Μαΐου 1983  περί καθορισμού προσωρινών ποσοστώσεων των αποθεμάτων ρέγγας στο βόρειο και κεντρικό τμήμα της Βορείου Θαλάσσης  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 170/83 του Συμβουλίου της 25ης Ιανουαρίου 1983 για τη θέσπιση κοινοτικού συστήματος για τη διατήρηση και τη διαχείριση των αλιευτικών πόρων (1), και ιδίως το άρθρο 11,  τη γνώμη της Επιτροπής,  Εκτιμώντας:  ότι, όσον αφορά τα αποθέματα ρέγγας στο βόρειο και κεντρικό τμήμα της Βορείου Θαλάσσης, οι αλιευτικές δραστηριότητες απαγορεύονται, σύμφωνα με τον κανονισμό (ΕΟΚ) αριθ. 198/83 (2) σε συνδυασμό με τον κανονισμό (ΕΟΚ) αριθ. 172/83 (3), μέχρις ότου το Συμβούλιο λάβει απόφαση επί των προτάσεων της Επιτροπής για το σύνολο των επιτρεπομένων αλιευμάτων (TAC) και για τις ποσοστώσεις που θα ισχύσουν κατά το 1983·  ότι, σύμφωνα με την δοθείσα επιστημονική γνωμοδότηση, η αλιεία των αποθεμάτων ρέγγας στο βόρειο και κεντρικό τμήμα της Βορείου Θαλάσσης μπορεί να επιτραπεί για μια περιορισμένη ποσότητα·  ότι, εν αναμονή των αποτελεσμάτων των διεξαγομένων διαβουλεύσεων με τη Νορβηγία και της τελικής αποφάσεως του Συμβουλίου, ενδείκνυται να επιτραπεί στους αλιείς της Κοινότητας να αρχίσουν την αλιεία των αποθεμάτων ρέγγας στο βόρειο και το κεντρικό τμήμα της Βορείου Θαλάσσης από την 1η Ιουνίου 1983·  ότι, στην περίπτωση των αλιέων των Κάτω Χωρών, η ιστορική παράδοση δικαιολογεί την εκ μέρους τους έναρξη της αλιείας από την 28η Μαΐου 1983·  ότι δεν είναι αναγκαίο να κατανεμηθούν αυτές οι προκαταρκτικές μερίδες μεταξύ των διαιρέσεων IVα και IVβ του ICES·  ότι είναι αναγκαίο να ελέγχεται η ποσότητα των επιτρεπομένων αλιευμάτων, και ότι τα αλιεύματα αυτά πρέπει να ανακοινώνονται καθημερινά κατά διαίρεση του ICES,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Κατά παρέκκλιση από το άρθρο 1 του κανονισμού (ΕΟΚ) αριθ. 198/83, επιτρέπεται η αλιεία της ρέγγας στο βόρειο και κεντρικό τμήμα της Βορείου Θαλάσσης (διαιρέσεις ICES IVα και IVβ) σύμφωνα με το παράρτημα, από την 1η Ιουνίου 1983, εκτός της αλιείας που πραγματοποιείται από αλιείς των Κάτω Χωρών, στους οποίους επιτρέπεται να αρχίσουν την αλιεία στις 28 Μαΐου 1983.  Άρθρο 2  Τα Κράτη μέλη θα αναφέρουν καθημερινά με τέλεξ στην Επιτροπή τις ποσότητες ρέγγας που αλιεύουν τα πλοία τους.  Άρθρο 3  Οι ποσότητες που αλιεύονται σύμφωνα με το άρθρο 1, καταλογίζονται στο σύνολο των επιτρεπομένων αλιευμάτων, στο μερίδιο που θα διατεθεί στην Κοινότητα και στα μερίδια που θα καθορισθούν οριστικά για κάθε Κράτος μέλος, από τον κανονισμό ο οποίος θα καθορίσει, για ορισμένα αποθέματα ιχθύων και ομάδες αποθεμάτων ιχθύων που αλιεύονται στη ζώνη αλιείας της Κοινότητας, το σύνολο των επιτρεπομένων αλιευμάτων για το 1983, το μερίδιο της Κοινότητας από τα αλιεύματα αυτά, την κατανομή του μεριδίου αυτού μεταξύ των Κρατών μελών και τους όρους με τους οποίους το σύνολο των επιτρεπομένων αλιευμάτων είναι δυνατό να αλιευθεί.  Άρθρο 4  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Εφαρμοζεται από την 28η Μαΐου 1983.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 26 Μαΐου 1983.  Για το Συμβούλιο  Ο Πρόεδρος  Otto Graf LAMBSDORFF  (1) ΕΕ αριθ. L 24 της 27. 1. 1983, σ. 1.  (2) ΕΕ αριθ. L 25 της 27. 1. 1983, σ. 32.  (3) ΕΕ αριθ. L 24 της 27. 1. 1983, σ. 30.  ΠΑΡΑΡΤΗΜΑ  1,3.4.5 //   //   //   // Αποθέματα   //   //   //   //  1.2.3.4.5 // Είδος  // Γεωγραφικές  περιοχές   // Ζώνη ICES/  NAFO  // Κράτος μέλος   // Ποσοστώσεις 1983  σε τόνους  //   //   //   //   //   // Ρέγγα  // Βόρειο και κεντρικό τμήμα της Βορείου Θαλάσσης  // IVα  IVβ (1)  // Βέλγιο  Δανία  Ομοσπονδιακή Δημοκρατία της Γερμανίας   //  1 000  1 000  //   //   //   // Ελλάς  //   //   //   //   // Γαλλία  // 1 000  //   //   //   // Ιρλανδία  //   //   //   //  // Ιταλία  //   //   //   //   // Λουξεμβούργο  //   //   //  //   // Κάτω Χώρες  // 3 000  //   //   //   // Ηνωμένο Βασίλειο  // 3 000  //   //   //   // Διαθέσιμο για τα Κράτη μέλη  //   //   //   //   //   //   //   //   //   // Σύνολο ΕΟΚ  // 9 000  //   //   //   //   //  (1) Η αλιεία της ρέγγας απαγορεύεται σε όλη την διαίρεση IVβ του ICES από τις 15 Αυγούστου 1983 έως τις 30 Σεπτεμβρίου 1983 καθώς και Ανατολικά των 3° ΑΓΜ καθ' ολη τη διάρκεια του έτους.